Diari Oficial de la Generalitat Valenciana


Sumari del DOGV 5815, del 28-07-2008 (2008/9284)

ORDE de 22 de juliol de 2008, de la Conselleria d'Agricultura, Pesca i Alimentació, per la qual es modifica l'Orde de 4 d'abril de 2006, de la Conselleria d'Agricultura, Pesca i Alimentació, per la qual es regula la concessió d'ajudes per a la promoció associativa i representativa dels jóvens agricultors, i es convoquen per a l'exercici 2008.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5815

Data del DOGV
:   28-07-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/9284


Data del document
:   22-07-2008

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * associació professional
    * ajuda pública
    * ajuda a l'agricultura
    * jove agricultor
    * suport econòmic

ORDE de 22 de juliol de 2008, de la Conselleria d'Agricultura, Pesca i Alimentació, per la qual es modifica l'Orde de 4 d'abril de 2006, de la Conselleria d'Agricultura, Pesca i Alimentació, per la qual es regula la concessió d'ajudes per a la promoció associativa i representativa dels jóvens agricultors, i es convoquen per a l'exercici 2008. [2008/9284]  
Per Orde de 4 d'abril de 2006, de la Conselleria d'Agricultura, Pesca i Alimentació, es va regular la concessió d'ajudes a les organitzacions professionals agràries per a la promoció associativa i representativa dels jóvens agricultors.  
La recent entrada en vigor del reglament de la Llei 38/2003, de 17 de novembre, General de Subvencions, aprovat pel Reial Decret 887/2006, de 21 de juliol, obliga a la seua modificació amb la finalitat d'acomodar-la a l'esmentada norma reglamentària, singularment pel que fa a l'establiment de la convocatòria anual de les ajudes, al procediment en la concessió de les subvencions i a la compatibilitat amb altres ajudes.  
Per tot això,  
ORDENE  
Article únic  
Es modifica l'Orde de 4 d'abril de 2006, de la Conselleria d'Agricultura, Pesca i Alimentació, per la qual es regula la concessió d'ajudes per a la promoció associativa i representativa dels jóvens agricultors, en els termes que s'establixen en l'articulat de la present orde.  
1. Es modifica l'article tercer que queda amb la redacció següent:  
Article tercer. Les sol·licituds d'ajuda es dirigiran a la subsecretària de la Conselleria d'Agricultura, Pesca i Alimentació, acompanyades de la documentació i en els terminis que s'establisquen en les corresponents ordes anuals de convocatòria.  
A la sol·licitud s'adjuntarà la memòria de les accions que proposa l'organització sol·licitant que establirà el seu orde de prioritat, que s'hauran d'ajustar a les previstes en l'article quart i en allò que necessàriament conste per a cada activitat, els objectius previstos, pressupost desglossat en els conceptes que corresponguen, calendari previst de realització i mitjans amb els quals compte per a realitzar-les, així mateix s'acreditarà la representació del sol·licitant.   
En compliment d'allò que es preveu en l'article 23.2 de la Llei 38/2003, de 17 de novembre, General de Subvencions, i de l'article 47.11 del text refós de la Llei d'Hisenda Pública, i d'acord amb allò que establisca la Llei de Pressupostos de la Generalitat Valenciana per a l'exercici corresponent. Per orde de la Conselleria d'Agricultura, Pesca i Alimentació es convocaran les ajudes regulades per la present orde, i es donarà publicitat de les línies de crèdit i de l'import global màxim que s'hi destina, en el corresponent exercici, a la concessió de les ajudes previstes en estes.  
El procediment de la concessió de les subvencions es tramitarà en règim de concurrència competitiva, i és el nombre d'afiliats, el nombre de seus i la plantilla de l'organització, el criteri per a la distribució de les ajudes, als quals s'aplicarà la ponderació següent: 70% de l'import màxim de la línia per nombre d'afiliats, 20% per nombre de seus, 10% per plantilla de l'organització, amb la qual cosa a la petició s'adjuntarà la documentació següent:  
a) Certificat emés per l'entitat bancària sobre les quotes pagades pels afiliats de l'organització a través d'esta, d'acord amb el model de l'annex I de la present orde.  
b) Declaració en la qual conste el nombre de seus obertes en la data d'entrada en vigor de la present orde, ja siguen propietat de l'organització o en règim de lloguer, en cessió per organisme públic, amb horari fix i continuat, d'acord amb el model de l'annex II de la present orde.  
c) Declaració sobre la plantilla de l'organització i qualificació dels treballadors, referida en la data d'entrada en vigor d'esta disposició, i s'adjuntaran els corresponents documents acreditatius (TC1 i TC2). A l'efecte de la present orde podrà ser considerada plantilla de l'organització, les d'aquelles societats participades per esta en la seua totalitat i la finalitat de la qual siga la de prestar servicis agraris als afiliats a esta.  
Així mateix s'inclourà declaració del responsable de l'organització peticionària de no estar sotmès a alguna de les circumstàncies establides en l'article 13 de la Llei 38/2003, de 17 de novembre, General de Subvencions.   
No serà necessària la presentació d'esta documentació si ja ha sigut presentada en sol·licitud de les ajudes establides en l'Orde de 7 de juliol de 2005, de la Conselleria d'Agricultura, Pesca i Alimentació, per la qual es regula la concessió d'ajudes a les organitzacions professionals agràries, i en este cas s'haurà d'indicar eixa circumstància en la sol·licitud corresponent a la present orde.  
El falsejament de les dades donarà lloc al reintegrament establit en l'article 37 de la Llei 38/2003, de 17 de novembre, General de Subvencions.   
Les entitats sol·licitants hauran de justificar el compliment de les obligacions tributàries i davant de la Seguretat Social. La presentació de la sol·licitud comportarà l'autorització del sol·licitant perquè l'òrgan concedent obtinga de manera directa l'acreditació de les circumstàncies previstes en els articles 18 i 19 del Reial Decret 887/2006, de 21 de juliol, a través de certificats telemàtics, i en este cas el sol·licitant no haurà d'aportar el corresponent certificat.  
Correspon a la consellera d'Agricultura, Pesca i Alimentació la resolució dels expedients a proposta de la subsecretaria, òrgan competent per a l'ordenació i instrucció, i d'acord amb la proposta d'una comissió integrada per la subsecretària, el cap del Servici de Promoció Comarcal i el cap del Servici de Relacions Agràries  
S'establix un termini de 6 mesos per a resoldre i notificar la resolució dictada en relació amb les sol·licituds, comptats a partir de la publicació de la convocatòria, i s'entendran desestimades les sol·licituds no resoltes de manera expressa.  
2. S'addicionen en l'article sext:  
Les organitzacions subvencionades hauran de presentar juntament amb els justificants de pagament, un compte justificatiu que contindrà la relació detallada de les activitats i gastos en què s'haja concretat l'actuació subvencionada.  
Les ajudes regulades en la present orde seran compatibles amb qualsevol subvenció o ajuda que financen les accions subvencionades, sense que en el seu conjunt superen el cost d'estes. El beneficiari haurà de comunicar estes ajudes, subvencions, ingressos o recursos, tan prompte com ho sàpia i, en tot cas, amb anterioritat a la justificació de l'aplicació donada als fons, així mateix el beneficiari haurà de declarar amb la justificació l'import, la procedència i l'aplicació d'estos fons a les activitats subvencionades.  
DISPOSICIONS TRANSITÒRIES  
Primera  
El termini de presentació de sol·licituds, per a l'exercici de 2008, s'establix en un mes des de l'endemà de la publicació de la present orde.  
Segona  
Les ajudes s'atorgaran a càrrec del programa 711.10, de Direcció i Servicis Generals, del pressupost de la Generalitat Valenciana, línies i imports globals màxims per a l'any 2008, els següents:  
Codi línia T3045000, import global màxim de 70.000,00 euros.  
La present orde no necessita ser notificada a la Comissió Europea per no reunir els requisits de l'article 87.1 del Tractat Constitutiu de la Comunitat Europea, segons Decret 147/2007, de 7 de setembre, de Consell, al ser exclusius beneficiaris de les ajudes regulades en esta les organitzacions professionals agràries que són entitats sense ànim de lucre que no desenvolupen activitats econòmiques en què puguen oferir béns o servicis en el mercat. Per això, no hi ha la possibilitat de falsejament de la competència.  
DISPOSICIONS FINALS  
Primera  
S'autoritza a la subsecretària de la Conselleria d'Agricultura, Pesca i Alimentació per dictar les resolucions que considere necessàries per al desenvolupament d'esta orde.  
Segona  
La present orde entrarà en vigor l'endemà de la publicació en el Diari Oficial de la Comunitat Valenciana.  
València, 22 de juliol de 2008  
La consellera d'Agricultura, Pesca i Alimentació,  
MARITINA HERNÁNDEZ MIÑANA  
Annex I  
---------------------------------------------------------, com a director/apoderat del banc/caixa -------------------------------------------------------------, oficina --------------------------------------------------------------------------------------------------  
CERTIFIQUE:  
 Que segons consta en els registres d'esta oficina a -------(1)-----------------------------, se li ha abonat en el seu compte número --------------(2)---------------, l'import de -------(3)------------- euros, que correspon al total de ---(4)------quotes anuals, amb un import anual unitari de ---------(5)--------------- euros, en concepte de quotes d'afiliació a eixa organització.  
I perquè conste, als efectes oportuns, s'expedix el present certificat ------------, -----------------------------------------.  
(1) Titular (organització professional agrària).  
(2) Número de compte bancari/caixa.  
(3) Import total anual ingressat.  
(4) Nombre de quotes anuals, independentment del nombre de deutes.  
(5) Import anual de la quota.  
Annex II   
Sr./Sra. ---------------------------------------------------------, com a -------------------------------------------------------------, de l'organització professional agrària --------------------------------------------------------------------------------------------------.  
DECLARE:  
Que les seus que esta organització professional agrària té obertes, en propietat, en lloguer o en cessió pública, amb horari fix i continuat, són les següents:  
  
(1) Propietat, lloguer o cessió pública, en este últim cas indiqueu l'organisme públic.  
----------------------, ------------------- de -------------de 2008